Raġel li kien ilu mfittex mill-Pulizija għal dawn l-aħħar xahrejn, illum tressaq il-qorti akkuzat li ħebb u sawwat lis-sieħba tiegħu. L-ispettur Sandra Zammit ressqet lil Tony Amadeo Zahra, fejn ġie akkużat li f’Novembru li għadda ħebb u kkaġuna ġrieħi gravi fuq Dorianne Abela fil-Mosta. Abela hija wkoll omm iż-żewġ uliedu. Zahra ġie mixli wkoll li hedded lil uliedu. Zahra, kien ilu jiġi mfittex minn meta seħħ il-każ. L-akkużat li diġa’ kien skonta sentenza ta’ ħabs fuq kawżi oħra, illum wieġeb mhux ħati għall-akkużi, madankollu t-talba għall-ħelsien mill-arrest ma ntlaqgħetx. Huwa nstab nhar is-Sibt li għadda.